На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Агенције за лијекове и медицинска средства Босне и Херцеговине, расписује

**ИНТЕРНИ ОГЛАС**

**за попуњавање радних мјеста државних службеника у**

**Агенцији за лијекове и медицинска средства Босне и Херцеговине**

**1/01** **Шеф Лабораторије за микробиолошку контролу квалитета лијека**

**1/02** **Стручни савјетник за биофармацеутско-технолошка испитивања**

СЕКТОР ЗА МИКРОБИОЛОШКУ И БИОЛОШКУ КОНТРОЛУ КВАЛИТЕТА ЛИЈЕКА И ФИТОЛАБОРАТОРИЈУ – КОНТРОЛНИ ЛАБОРАТОРИЈ АГЕНЦИЈЕ У САРАЈЕВУ

Лабараторији за микробиолошка и биолошка испитивања

**1/01 Шеф Лабораторије за микробиолошку контролу квалитета лијека**

**Опис послова и радних задатака**: Планира, организује, руководи и контролише извршење свих стручно оперативних/ задатака и послова у лабораторији; оперативно обавља послове из дјелокруга рада Одсјека; контролише и надзире рад запосленика; контролише и одобрава микробиолошке/биолошке анализе; предлаже мјере за унапређење рада и развоја Одсјека; прати важећу регулативу; предлаже и надзире програм едукације и провјере знања запосленика Одсјека, магистра фармације приправника и специјализанта; припрема програме, планове рада и извештаје о раду (најмање једном годишње) из делокруга рада; надзире провођење мјера управљања квалитетом у Одсјеку; предлаже мјере за унапређење рада и развоја Одсјека учествује у изради Плана набавке лабораторијске опреме, потрошног материјала и хемикалија; у координацији са Одсјеком за техничко одржавање учествује у изради плана квалификације опреме (интерне и екстерне) и надзире провођење истих; обавља и друге послове које му одреде надређени. Одговара надређенима зарад упосленика и извршење рада Одсјека**;** провођење мјера заштите на раду**;** провођење мјера управљања квалитетом**;** заштиту пословних тајни у дјелокругу рада Одсјека. Овлашћен је за планирање људских техничких, материјалних и процедуралних ресурса потребних за реализацију дужности и задатака у оквиру радног мјеста.

**Посебни услови****:** Висока стручна спрема (VII степен) – завршен факултет фармацеутског смјера са одговарајућом здравственом специјализацијом; најмање четири (4) године радног искуства; активно знање енглеског језика; познавање рада на рачунару и положен стручни управни испит.

**Статус:** државни службеник – шеф унутрашње организационе јединице

**Број извршилаца:** 1 (један)

**Мјесто рада:** Сарајево

СЕКТОР ЗА ФАРМАЦЕУТСКО – ХЕМИЈСКУ КОНТРОЛУ КВАЛИТЕТА ЛИЈЕКА, КОНТРОЛНИ ЛАБОРАТОРИЈ АГЕНЦИЈЕ У САРАЈЕВУ

Одсјек за биофармацеутско-технолошка испитивања

**1/02 Стручни савјетник за биофармацеутско-технолошка испитивања**

**Опис послова и радних задатака:** Учествује у најсложенијим пословима провјере квалитета лијекова, љековитих супстанци, медицинских средстава и другог, на основу радног налога и упутства Шефа Лабораторија. Одговоран је за остварене резултате у свом домену рада. Према потреби, учествује у провјери квалитета препарата сложеним техникама заступљеним унутар Лабораторија и одговара за правилно провођење анализе и добијених резултата; учествује у имплементирању нових аналитичких метода и одговара за правилну примјену процедуре за увођење нових метода; учествује у провођењу Плана интерне квалификације опреме те одговара за добијене резултате; учествује у управљану системом квалитета; учествује у креирању и провођењу валидирања интерних аналитичких процедура и одговара за добијене резултате; учествује у провођењу Плана едукације за запосленике; магистре фармације приправнике и специјализанте; израђује и подноси Шефу лабораторија (најмање једном годишње) Извјештај о раду и обавља друге послове које му одреде надређени. Одговара надређенима заажурно и уредно обављање послова из свог дјелокруга рада.

**Посебни услови:** Висока стручна спрема (VII степен) - фармацеутски факултет, специјалиста испитивања и контроле лијекова; познавање енглеског језика; најмање три (3) године радног стажа; познавање рада на рачунару и положен стручни управни испит.

**Статус:** државни службеник – стручни савјетник

**Број извршилаца:** 1 (један)

**Мјесто рада:** Сарајево

***На овај оглас могу се пријавити само особе запослене као државни службеници у Агенцији за лијекове и медицинска средства Босне и Херцеговине.***

***Напомена за кандидате:***

* Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на [www.адс.гов.ба](http://www.ads.gov.ba) у дијелу „Запошљавање/Врсте конкурсних процедура“.
* За провођење конкурсне процедуре по овом огласу формираће се једна (1) Комисија за избор.
* Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.адс.гов.ба, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

***Потребни документи:***

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
* додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерењa о држављанству (не старије од 6 мјесеци од дана издавања од стране надлежног органа);
* увјерењa о положеном стручном управном, односно јавном испиту;
* потврдe или увјерењa као доказa о траженој врсти радног искуства;
* увјерења/потврде/цертификата о активном знању траженог језика, најмање Б2 нивоа или еквивалента нивоу Б2 (само за позицију 1/01);
* доказа о траженом нивоу знања енглеског језика (само за позицију 1/02);
* доказа о траженом нивоу знања рада на рачунару.

**II Својеручно потписан**:

* попуњен образац Агенције за државну службу БиХ: исти можете преузети на службеној интернет страници Агенције: [www.ads.gov.ba](http://www.ads.gov.ba).Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до **28.03.2023. године** путем поштанске службе препорученом пошиљком на адресу:

**Агенција за** **лијекове и медицинска средства Босне и Херцеговине**

**„Интерни оглас за попуњавање радних мјеста државних службеника у Агенцији за лијекове и медицинска средства БиХ“**

**Улица Вељка Млађеновића бб, 78 000 Бања Лука**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.